Na temelju članka 35., stavka 1., točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17. i 98/19) i članka 29. Statuta Općine Gornja Rijeka („Službeni glasnik Koprivničko - križevačke županije“ broj 1/18), Općinsko vijeće Općine Gornja Rijeka na 27. sjednici održanoj 27. veljače 2020. donijelo je

**STATUTARNU ODLUKU**

**o izmjenama Statuta Općine Gornja Rijeka**

**Članak 1.**

U Statutu Općine Gornja Rijeka („Službeni glasnik Koprivničko - križevačke županije“ broj 1/18) u članku 17., stavku 3. riječ: „središnjem“ briše se, a riječi: „Središnje tijelo“ zamjenjuju se riječju: „Tijelo“.

**Članak 2.**

U članku 53. stavku 1., podstavku 17. riječi: „do kraja ožujka tekuće godine“ zamjenjuju se riječima „istodobno s izvješćem o izvršenju proračuna Općine“, a riječi: „gradnje objekata i uređaja“ zamjenjuju se riječju: „građenja“.

**Članak 3.**

U članku 56., stavku 1., podstavku 1. riječi: „predstojnika Ureda državne uprave u Koprivničko – križevačkoj županiji“ zamjenjuju se riječima: „nadležno tijelo državne uprave u čijem je djelokrugu opći akt“.

**Članak 4.**

U članku 62., stavku 1. riječi: „poslove državne uprave prenijete na Općinu“ zamjenjuju se riječima: „povjerene poslove državne uprave“.

**Članak 5.**

U članku 90., stavku 1. riječi: „Središnjeg tijela“ zamjenjuje se riječju: „Tijela“.

**Članak 6.**

U članku 106., stavku 1. riječi: „obavlja Ured državne uprave u Koprivničko – križevačkoj županiji i nadležna središnja tijela državne uprave, svaka u svom djelokrugu“ zamjenjuju se riječima: „obavljaju nadležna tijela državne uprave, svako u svom djelokrugu“.

U istom članku, stavku 2. riječ: „središnja“ briše se.

**Članak 7.**

U članku 107., stavku 1. riječi: „predstojniku Ureda državne uprave u Koprivničko – križevačkoj županiji“ zamjenjuju se riječima: „nadležnom tijelu državne uprave u čijem je djelokrugu opći akt“.

**Članak 8.**

Ova Statutarna odluka stupa na snagu osmog dana od dana objave u „Službenom glasniku Koprivničko – križevačke županije“.

KLASA: 012-03/20-01/01

URBROJ: 2137/25-20-2

Gornja Rijeka, 27. veljače 2020.

PREDSJEDNICA:

Vesna Nemčić